Katiuscia Maria Stella Ricciarelli Katia Ricciarelli, a l'anagrafe Katiuscia Maria Stella Ricciarelli , ła ze un sopran, atora e personajo tełevizivo itałiana. Nasesta in una fameja non azià, ła mare, zbandonada da'l mario rołà cofà vołontario inte ła canpanja de Rusia, ła ze stà costreta a crésar da soła łe tre fiołe. Katia, ultimozenita, avua da ła rełasion co n'altro omo conosuo durante un sojorno łaorativo in Zermania, ła ga mostrà daspuò l'adołesensa un forte intarese par el canto, dezvolzendo inte'l fratenpo racuanti łaori par sostenjerse, tra cui l'operaia inte na fàbrega de manjadischi. Ła ga studià a'l Conservatorio Benedetto Marcello de Venesia, debutando a Mantoa inte'l 1969 co e aparindo l'ano sucesivo a'l Regio de Parma inte'l . Ła ze montà a ła rebalta inte'l 1971 dopo de aver vinsesto el de ła Rai ezeguindo na aria da . Ła se ga ezibìa inte'i mazori teatri de'l mondo: Lyric Opera de Chicago , Teatro alla Scala , Royal Opera House de Łondra , Metropolitan Opera , spasiando tra łe òpare de Puccini, Verdi, Rossini, Donizetti e altri, e razonzendo łivełi de partegołar esełensa inte ła segonda metà dei ani '70 . Inte i ani otanta, ła ga inisià na cołaborason desenałe co'l Rossini Opera Festival de Pesaro otenjendo sucesi notevołi inte'l repertorio belcantista: Rossini prensipalmente , ma anca Donizetti . Senpre inte i ani otanta ga tacà revełarse un serto declino vocałe, cauza de serti insucesi, soratuto in rołi masa spenti par łe só caratarìsteghe vocałe. Inte'l 1983 ła ga cantà a ła Royal Opera House de Łondra, forte de l'insizion de do ani prima e de l'irobustimento de ła voze, ma ła ze stà fiscià a cauza de ła dificoltà inte i agùi stremi; tre ani drioman ła ga debutà in modo non fełise a Trieste co . Inazonta A ze famoza ła performance a ła Scala de'l majo 1989 in , co ła ze stà contestà co rabieso; finia l'opara ła ze insia so'l palcosènego inrabiada, biastemando contro i spetadori. Inte'l 1994, par i vintisincue ani de cariera, ła ze stà insinjìa de'l titoło de Kammersängerin a Viena e de de ła Repùblega Itałiana. Inte'l 1999 in ocazion de'l 30º aniversario de cariera ła ga debutà in . Inte i ani 2000 ła ga sciarìo ła cariera oparìstega, łimitando ła só atività a'l Politeama Greco di Lecce, de'l cuało ła ze stà diretora artìstega e andove ła ga debutà in nove òpare: , , . Ła ga avesto ła carga de diretor artìstego de'l Sferisterio de Macerata da'l 2003 a'l 2005. Inte'l steso parìodo ła ga afiancà a l'atività muzegałe ła nova cariera de atora, inisialmente in film TV e fiction, drioman in film d'autor zvolzendo anca rołi da protagonista, cofà inte de Pupi Avati, ła cui intarpretasion ła ghe ga vałesto el Nastro d'Arzento. Ła se ga dedegà anca a'l musical, intarpretando e . Drioman a na łonga rełasion co'l tenor José Carreras, durà 13 ani, el 18 de zenaro 1986 ła ga spozà el prezentador tełevizivo Pippo Baudo; ła cubia ła se separarà inte'l 2004 par devorsiar drioman tre ani drio. Dotà de na voze de tinbro etereo, mòrbia e łuminoza, de spicada muzegałità e di senso de'l frazejo, ła ze séłebre par i fiłai, łe zmorsadure e i pianisimi, ma ła mancansa de na otìntica tècnega virtuozìstega e ła mai conpleta paronanza tècnega de'l rezistro agùo a voze piena łe ga zvejà serte reserve, oltra ad aver cauzà un declin vocałe rełativamente bonorivo.